હર્ષનું સ્વિમિંગ પુલમાં કાપડિયા હેલ્થ કલબના મેનેજમેન્ટ અને કોચની બેદરકારીના કારણે મોત નિપજ્યું હતું.જેના કારણે હર્ષના પરિવારજનો, સંબંધીઓમાં ભારે રોષ જોવા મળ્યો હતો. પરિણામે ગુરુવારે સવારે નવી સિવિલ હોસ્પિટલમાં પિંકેશના પરિવાર,સંબંધીઓની સાથે તેમના સમાજના અને મોટી સંખ્યામાં વેપારીઓ પણ આવ્યા હતા. જ્યાં સુધી હર્ષના મોત માટે જવાબદાર કાપડિયા હેલ્થ કલબના સંચાલક અને કોચ સામે ગુનો દાખલ કરવામાં ન આવે ત્યાં લાશ સ્વીકારનો ઇનકાર કર્યો હતો. જેના પગલે પોલીસ અધિકારીઓ પણ દોડતા થયા હતા. આખરે પોલીસ અધિકારીઓએ કાપડિયા હેલ્થ ક્લબના જવાબદારો સામે ગુનો નોંધવાની તૈયારી દર્શાવવામાં આવી ત્યારે મૃતદેહ સ્વિકારાયો હતો.